Dženeral Motors počeo prodaju na internetu
Internet gigant eBay se udružio sa Dženeral Motorsom kako bi zajedno poboljšali prodaju i možda čak i promenili način na koji se kupuju
Za potrošače koji ne vole da dođu u izložbeni prostor kako bi odabrali novi automobil Dženeral Motors i eBay našli su drugi način kupovine. Potpredsednik eBay-a za motorna vozila  kaže da kupci sada mogu iz svog doma da pazare automobil: Česni kaže da će zajednički sajt Dži-Em-a i eBay-a omogućiti korisnicima da izaberu boju, dodatne uređaje i pregovaraju o ceni i načinima plaćanja bez potrebe da razgovaraju licem u lice sa prodavcem: Pilot program počinje samo mesec dana pošto je Dženeral Motors neuobičajeno brzo izašao iz procesa proglašenja bankrotstva uz obećanje da će ponovo postati profitabilan. Menadžment Dži-Em-a, koji je nekada bio najveći svetski proizvođač automobila, sada veruje da je internet prodaja deo strategije za izlazak iz krize. Prodavac automobila  je iznenađen što se ovo nije ranije dogodilo: U Dženeral motorsu kažu da partnerstvo sa eBay-om treba da učini proces kupovine automobila manje komplikovanim i prilagođenijim kupcu. Oko 200 prodavnica automobila u Kaliforniji učestvovaće u eksperimentu koji će trajati do 8. septembra. Ako novi način prodaje da zadovoljavajuće rezultate, u eBay-u kažu da bi program mogli da prošire i na druge savezne države.